title: 2010 m. gegužės 5 d. Europos Parlamento sprendimas dėl Europos teisinio bendradarbiavimo institucijos (Eurojusto) 2008 finansinių metų biudžeto įvykdymo patvirtinimo

text:
25.9.2010

               LT

               Europos Sąjungos oficialusis leidinys

               L 252/202

         EUROPOS PARLAMENTO SPRENDIMAS
   2010 m. gegužės 5 d.
   dėl Europos teisinio bendradarbiavimo institucijos (Eurojusto) 2008 finansinių metų biudžeto įvykdymo patvirtinimo
   (2010/544/ES)
   EUROPOS PARLAMENTAS,
   atsižvelgdamas į Europos teisinio bendradarbiavimo institucijos (Eurojust) 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Eurojusto 2008 finansinių metų metinių ataskaitų su Eurojusto atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7–0061/2010),
   atsižvelgdamas į EB sutarties 276 straipsnį ir Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2002 m. vasario 28 d. Tarybos sprendimą Nr. 2002/187/TVR (3), įkuriantį Eurojustą siekiant sustiprinti kovą su sunkiais nusikaltimais, ypač į jo 36 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0093/2010),

               1.

               suteikia patvirtinimą Eurojusto administracijos direktoriui, kad Eurojusto 2008 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Eurojusto administracijos direktoriui, Tarybai, Komisijai bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 131.

      (2)  OL L 248, 2002 9 16, p. 1.

      (3)  OL L 63, 2002 3 6, p. 1.

      (4)  OL L 357, 2002 12 31, p. 72.
    ---documentbreak---

               25.9.2010

               LT

               Europos Sąjungos oficialusis leidinys

               L 252/203

         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl Europos teisinio bendradarbiavimo institucijos (Eurojusto) 2008 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Eurojusto 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Eurojusto 2008 finansinių metų metinių ataskaitų su Eurojusto atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7–0061/2010),
   atsižvelgdamas į EB sutarties 276 straipsnį ir Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2002 m. vasario 28 d. Tarybos sprendimą Nr. 2002/187/TVR (3), įkuriantį Eurojustą siekiant sustiprinti kovą su sunkiais nusikaltimais, ypač į jo 36 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0093/2010),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2008 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

               B.

               kadangi Parlamentas 2009 m. balandžio 23 d. priėmė sprendimą dėl Eurojusto administracijos direktoriui suteikiamo patvirtinimo, kad Eurojusto 2007 finansinių metų biudžetas įvykdytas (5), ir prie biudžeto įvykdymo patvirtinimo pridėtoje savo rezoliucijoje Parlamentas, be kita ko:

                           —

                           atkreipė dėmesį į tai, kad Europos Audito Rūmai nustatė, kad 2007 m. iš 18 000 000 eurų įsipareigojimų asignavimų 5 200 000 eurų buvo perkelta į kitus metus,

                           —

                           apgailestavo, kad Europos Audito Rūmai, kaip ir dvejais ankstesniais metais, vėl nustatė viešųjų pirkimų procedūrų pažeidimų,

                           —

                           pareiškė susirūpinimą dėl to, kad Europos Audito Rūmai nustatė, jog Eurojustas nesugebėjo įdarbinti 60 darbuotojų, kurių reikėjo, kad būtų įvykdytas 2007 m. personalo planas, ir kad 2007 m. pabaigoje buvo užpildytos tik 95 darbo vietos,

               1.

               su džiaugsmu pažymi, kad Audito Rūmai galėjo gauti pagrįstą patvirtinimą, jog 2008 m. gruodžio 31 d. pasibaigusių finansinių metų Eurojusto metinės ataskaitos visais reikšmingais aspektais patikimos ir visos atliktos operacijos yra teisėtos ir tvarkingos;

      Veiklos rezultatai

               2.

               pabrėžia, kad Eurojusto veiklos rezultatus sunku vertinti dėl to, kad stinga rodiklių, yra naudotojų pasitenkinimo kiekybinio vertinimo trūkumų ir nėra pakankamai derinami biudžetas ir darbo programa;

               3.

               džiaugiasi, kad 2008 m. rugsėjo 24 d. pasirašytas praktinis susitarimas dėl Eurojusto ir OLAF bendradarbiavimo tvarkos (6);

               4.

               pažymi, kad per ateinančius kelerius metus Eurojusto biudžeto įvykdymo patvirtinimas ir toliau turėtų būti grindžiamas Eurojusto per metus atliktu darbu;

      Asignavimų perkėlimas į kitus metus

               5.

               atkreipia dėmesį į tai, jog Audito Rūmai nurodo, kad 2008 m. Eurojustas vis dar susidūrė su asignavimų perkėlimo į kitus metus problema, nors jų lygis buvo daug žemesnis, palyginti su ankstesniais metais (13 % galutinių biudžeto asignavimų, palyginti su 25 % į kitus metus perkeltų asignavimų 2007 m.); tačiau susirūpinęs pažymi, kad iš ankstesnių finansinių metų perkelti ir vėliau panaikinti asignavimai (jie sudaro 1 000 000 eurų, t. y. 25 % perkeltų asignavimų) tapo dideli ir kad ši padėtis prieštarauja metinio periodiškumo principui; taigi reikalauja, kad Eurojustas imtųsi priemonių siekiant ateityje išvengti šios padėties pasikartojimo ir apie tai informuotų biudžeto įvykdymo patvirtinimo instituciją;

               6.

               atkreipia dėmesį į tai, kad 2008 m. Eurojusto įplaukos iš palūkanų sudarė 191 390,56 EUR; atsižvelgdamas į metinę finansinę ataskaitą ir į palūkanų dydį, daro išvadą, kad Eurojustas nuolat turi didelį grynųjų pinigų kiekį; pažymi, kad 2008 m. gruodžio 31 d. Eurojusto grynieji pinigai sudarė 4 612 878,47 eurus; prašo Komisijos, vadovaujantis Reglamento (EB, Euratomas) Nr. 2343/2002 15 straipsnio 5 dalimi, išnagrinėti galimybes, kaip galima padėti užtikrinti, jog grynieji pinigai būtų valdomi visiškai atsižvelgiant į poreikius, ir kaip reikėtų keisti metodą, kad Eurojustas nuolat turėtų kuo mažiau grynųjų pinigų;

      Viešųjų pirkimų procedūrų pažeidimai

               7.

               apgailestauja, kad Audito Rūmai vėl, kaip ir trejais ankstesniais finansiniais metais, nustatė viešųjų pirkimų procedūrų pažeidimų; be kita ko, reiškia susirūpinimą dėl to, kad Audito Rūmai nustatė, jog 2008 m. prieš pradedant viešųjų pirkimų procedūras daugeliu atveju nebuvo atliekamas išankstinis rinkos vertės nustatymas, be to, buvo aptikti pasikartojantys ir rimti sutarčių priežiūros ir viešųjų pirkimų programavimo trūkumai; pabrėžia, kad tokia padėtis atskleidžia įvairių su Eurojustu susijusių tarnybų nesugebėjimą bendradarbiauti ir rodo, jog įgaliojimus suteikiantis pareigūnas nevisapusiškai atliko savo gairių nustatymo ir kontrolės vaidmenį;

               8.

               atsižvelgia į Eurojusto atsakymą, kuriame nurodoma, jog jis, siekdamas pašalinti Audito Rūmų nurodytus trūkumus, įsipareigoja parengti atitinkamą veiksmų planą; todėl reikalauja, kad Eurojustas praneštų biudžeto įvykdymo patvirtinimo institucijai apie šių veiksmų rezultatus;

      Žmogiškieji ištekliai

               9.

               pareiškia esąs susirūpinęs dėl to, kad Audito Rūmai vėl nustatė įdarbinimo procedūrų planavimo ir vykdymo trūkumų; be kita ko, atkreipia dėmesį į vis dar per aukštą laisvų darbo vietų lygį (26 %), kuris vis dėlto žemesnis nei 2007 m. (33 %);

               10.

               pritaria Audito Rūmų nuomonei, kad Eurojustas nesilaikė konkretumo principo, kai iš laikiniems darbuotojams ir pagal sutartis dirbantiems darbuotojams numatytų asignavimų 1 800 000 eurų suma buvo perkelta iš esmės siekiant padidinti (238 %) pavaduojantiems darbuotojams skirtus asignavimus;

               11.

               atsižvelgia į Eurojusto atsakymą į Audito Rūmų kritiką dėl darbuotojų atrankos procedūrų; be kita ko, reikalauja, kad Eurojustas informuotų biudžeto įvykdymo patvirtinimo instituciją apie 2009 m. pradėtą naują įdarbinimo procedūrą, kurią taikydamas jis nuo šiol turėtų geriau užtikrinti požiūrio į išorės ir vidaus kandidatus skaidrumą ir nediskriminacinį pobūdį;

      Vidaus auditas

               12.

               yra susirūpinęs dėl to, kad nė viena iš 26 rekomendacijų, kurias pateikė Vidaus audito tarnyba (VAT) nėra visiškai įgyvendinta; atkreipia dėmesį į tai, kad keturios iš jų laikomos svarbiausiomis, o dvylika – labai svarbiomis; taigi ragina Eurojustą nedelsiant įgyvendinti šias rekomendacijas dėl žmogiškųjų išteklių valdymo: parengti trumpo laikotarpio planą šiuo metu neužimtoms darbo vietoms užpildyti; pakeisti Žmogiškųjų išteklių skyriaus struktūrą; sumažinti laikinų darbuotojų skaičių; tobulinti įdarbinimo procedūrą; patvirtinti įgyvendinimo taisykles, reglamentuojančias karjeros raidą; užtikrinti atrankos komisijos narių nepriklausomybę; taip pat užtikrinti teisingą viešųjų pirkimų procedūrų įgyvendinimą;

               13.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2010 m. gegužės 5 d. rezoliucijoje (7) dėl ES agentūrų veiklos, finansų valdymo ir kontrolės.

      (1)  OL C 304, 2009 12 15, p. 131.

      (2)  OL L 248, 2002 9 16, p. 1.

      (3)  OL L 63, 2002 3 6, p. 1.

      (4)  OL L 357, 2002 12 31, p. 72.

      (5)  OL L 255, 2009 9 26, p. 112.

      (6)  OL C 314, 2008 12 9, p. 4.

      (7)  Priimti tekstai, P7_TA(2010)0139 (žr. šio Oficialiojo leidinio p. 241).


title: 2010 m. gegužės 5 d. Europos Parlamento sprendimas dėl Europos maisto saugos tarnybos 2008 finansinių metų biudžeto įvykdymo patvirtinimo

text:
25.9.2010

               LT

               Europos Sąjungos oficialusis leidinys

               L 252/155

         EUROPOS PARLAMENTO SPRENDIMAS
   2010 m. gegužės 5 d.
   dėl Europos maisto saugos tarnybos 2008 finansinių metų biudžeto įvykdymo patvirtinimo
   (2010/524/ES)
   EUROPOS PARLAMENTAS,
   atsižvelgdamas į Europos maisto saugos tarnybos 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos maisto saugos tarnybos 2008 finansinių metų metinių finansinių ataskaitų su Tarnybos atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į Europos Parlamento ir Tarybos reglamentą (EB) Nr. 178/2002, įsteigiantį Europos maisto saugos tarnybą (3), ypač į jo 44 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0086/2010),

               1.

               patvirtina Europos maisto saugos tarnybos vykdančiajam direktoriui, kad Tarnybos 2008 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos maisto saugos tarnybos vykdančiajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 95.

      (2)  OL L 248, 2002 9 16, p. 1.

      (3)  OL L 31, 2002 2 1, p. 1.

      (4)  OL L 357, 2002 12 31, p. 72.
    ---documentbreak---

               25.9.2010

               LT

               Europos Sąjungos oficialusis leidinys

               L 252/156

         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl Europos maisto saugos tarnybos 2008 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos maisto saugos tarnybos 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos maisto saugos tarnybos 2008 finansinių metų metinių finansinių ataskaitų su Tarnybos atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7–0061/2010),
   atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į Europos Parlamento ir Tarybos reglamentą (EB) Nr. 178/2002, įsteigiantį Europos maisto saugos tarnybą (3), ypač į jo 44 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0086/2010),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2008 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos;

               B.

               kadangi Parlamentas 2009 m. balandžio 23 d. priėmė sprendimą dėl patvirtinimo Europos maisto saugos tarnybos vykdančiajam direktoriui, kad Agentūros 2007 finansinių metų biudžetas įvykdytas (5), ir savo prie biudžeto įvykdymo patvirtinimo pridėtoje rezoliucijoje visų pirma pabrėžė, kad:

                           —

                           2007 m. perkelti asignavimai sudarė 8 600 000 EUR (t. y. 17 % 2007 m. biudžeto) ir kad panaikinti asignavimai siekė 4 800 000 EUR,

                           —

                           nepakankamas mokėjimų panaudojimas 2007 m. iš esmės paaiškinamas pavėluotu 2007 m. metinės darbo programos, susijusios su dotacijomis, priėmimu ir vykdymu ir 7 900 000 EUR asignavimų perkėlimu iš praėjusių finansinių metų (2006 m.), iš kurių 4 500 000 EUR skirta einamajai veiklai,

      Veikla, biudžeto ir finansų valdymas

               1.

               pabrėžia Tarnybos veiklos svarbą teikiant nepriklausomas mokslines konsultacijas visais tiesiogiai ar netiesiogiai su maisto sauga susijusiais klausimais, įskaitant gyvūnų sveikatą ir gerovę bei augalų apsaugą, ir būtinybę tinkamai informuoti apie mokslines konsultacijas;

               2.

               konstatuoja, kad per šeštuosius veiklos metus Tarnyba nuolatos gerino savo veiklą; pastebi, kad rezultatų rodikliai gerai atspindi šį gerinimą: 57 % daugiau mokslinių nuomonių ir pareiškimų, palyginti su 2007 m., taip pat jų tobulinamos rizikos vertinimo metodologijos ir mokslinių tinklų koordinavimas (pvz., gairės ir duomenų rinkimo ataskaitos), intensyvesnis mokslinių konsultacijų teikimas ir geresnis dialogas su suinteresuotosiomis šalimis (pvz., daugiau informacijos žiniasklaidoje, pateikiamos straipsniuose ir garso ir vaizdo reportažuose; pranešimų spaudai skaičiaus padidėjimas ir 21 % daugiau biuletenio „EFSA Highlights“ prenumeratorių, palyginti su 2007 m.); konstatuoja, kad šis rezultatų pagerėjimas susijęs su 27 % žmogiškųjų išteklių padidėjimu, palyginti su 2007 m.;

               3.

               pažymi, kad 2008 m. Tarnyba pasiekė aukštą biudžeto vykdymo lygį ir įsipareigojimų (97 %), ir mokėjimų (95 %) asignavimų srityje; pabrėžia, kad, palyginti su praėjusiais metais, biudžetas padidėjo 9 000 000 EUR;

               4.

               be to, pastebi, kad trečius metus iš eilės Audito Rūmai atkreipia dėmesį į į kitus metus perkeltus asignavimus (t. y. 23 % 2008 m. biudžeto asignavimų perkelta į 2009 m.; 16 % 2007 m. biudžeto asignavimų perkelta į 2008 m.; ir 20 % 2006 m. biudžeto asignavimų perkelta į 2007 m.); pabrėžia, kad vykdant 2008 m. biudžetą tokia padėtis susiklostė dėl pavėluoto programinės įrangos tobulinimo, mokslinio bendradarbiavimo su išorės ekspertais bei dotacijų tyrimams ir projektams, susijusiems su duomenų kaupimu, veiksmų patvirtinimo ir įgyvendinimo; ragina Tarnybą pagerinti savo biudžeto valdymą taip, kad nereikėtų perkelti tokių didelių sumų;

               5.

               taip pat pastebi, kad antrus metus iš eilės Audito Rūmai pabrėžė, jog iš ankstesnių metų perkelti įsipareigojimai, susiję su einamąja veikla, turėjo būti panaikinti (t. y. 37 % įsipareigojimų, susijusių su einamąja veikla, perkelta iš 2007 m. ir 26 % įsipareigojimų, susijusių su einamąja veikla, perkelta iš 2006 m.); pabrėžia, kad vykdant 2008 m. biudžetą tokia padėtis susidarė dėl to, kad 2008 m. biudžeto vykdymo metu buvo labai vėluojama įgyvendinti 2007 m. susitarimus dėl dotacijų;

               6.

               taigi yra susirūpinęs, kad tokia padėtis neatitinka metinio periodiškumo principo ir iš jos galima matyti su programavimu, sutartyse nustatytų terminų kontrole ir biudžeto sudarymu susijusius Tarnybos darbo trūkumus;

               7.

               džiaugiasi, kad Tarnyba savo 2008 m. darbo programoje išvardijo prioritetinius tikslus ir veiklos rodiklius kiekvienai pagrindinei veiklai, kuri suplanuota; vis dėlto ragina Tarnybą gerinti veiklą siekiant SMART tikslų ir taikant RACER rodiklius, kad būtų skatinama siekti rezultatų ir sudaryti sąlygas tikrai veiklos stebėsenai; teigiamai vertina Tarnybos rizikos įvertinimo proceso vykdymą, dėl kurio 2009 m. jau turėtų būti galima plačiai stebėti Tarnybos mokslinę ir administracinę veiklą ir šią stebėseną stiprinti;

               8.

               pabrėžia, kad būtina, jog Tarnyba, ateityje vykdydama su susitarimais dėl dotacijų susijusias procedūras, labiau atsižvelgtų į sudėtingą procedūros pobūdį, kad būtų galima geriau nustatyti paraiškų konkursui terminą; be to, pastebi, kad Tarnyba turėtų geriau kontroliuoti, kad būtų veiksmingai laikomasi susitarimuose dėl dotacijų nustatytų sutartinių terminų;

               9.

               teigiamai vertina tai, kad 2009 m. biudžete Tarnyba numatė diferencijuotus asignavimus dotacijoms, kad būtų išvengta asignavimų panaikinimo kitais metais;

               10.

               atkreipia dėmesį į tai, kad 2008 m. Tarnybos įplaukos iš palūkanų sudarė 485 651,33 EUR; atsižvelgdamas į metinę finansinę ataskaitą ir į palūkanų dydį, daro išvadą, kad Tarnyba nuolat turi itin didelį kiekį grynųjų pinigų; pažymi, kad 2008 m. gruodžio 31 d. Tarnybos grynieji pinigai sudarė 19 990 492,26 EUR; prašo Komisijos, vadovaujantis Reglamento (EB, Euratomas) Nr. 2343/2002 15 straipsnio 5 dalimi, išnagrinėti galimybes, kaip galima padėti užtikrinti, jog grynieji pinigai būtų valdomi visiškai atsižvelgiant į poreikius, ir kaip reikėtų keisti metodą, kad Tarnybos ilgalaikis grynųjų pinigų rezervas būtų kuo mažesnis;

      Vidaus auditas

               11.

               mano, kad Tarnybos 2006 m. sukurtas audito komitetas (AK) atlieka svarbų vaidmenį padėdamas valdančiajai tarybai ir užtikrindamas, kad Komisijos Vidaus audito tarnybos (VAT) ir Tarnybos vidaus audito pajėgų darbas būtų tinkamai atliktas ir į jį deramai atsižvelgtų valdančioji taryba ir vykdantysis direktorius; mano, kad šios Tarnybos audito komitetas galėtų būti pavyzdys kitoms agentūroms;

               12.

               pažymi, kad buvo įgyvendinta 20 iš 25 Komisijos vidaus audito tarnybų ir vidaus audito komiteto rekomendacijų (80 %); vis dėlto ragina Tarnybą suteikti Parlamentui papildomos informacijos apie jų svarbumą ir veiksmus, kurių buvo imtasi jas įgyvendinant;

      Žmogiškieji ištekliai

               13.

               atkreipia dėmesį į tai, kad nepaisant iškilusių sunkumų įdarbinant aukštos kvalifikacijos mokslo darbuotojus Parmoje, Tarnybai pavyko užpildyti 318 iš 335 jos personalo plane numatytų etatų (palyginti su 2007 m, įdarbinti 45 laikinieji darbuotojai); pažymi, kad įdarbinta 40 papildomų pagalbinių darbuotojų (pagalbinių darbuotojų, pagal sutartis dirbančių darbuotojų, komandiruotų nacionalinių ekspertų), kad jie padėtų vykdyti Tarnybai patikėtas užduotis;

               14.

               džiaugiasi tuo, kad Audito Rūmai dabartinėje ataskaitoje nenurodė su įdarbinimo procedūromis susijusių pažeidimų;

               15.

               ragina Tarnybą užtikrinti, kad, vadovaujantis Europos Bendrijų pareigūnų tarnybos nuostatų 16 straipsniu, visi buvę pareigūnai informuotų Tarnybą apie jų pradedamas eiti naujas pareigas ne institucijose; jei tokia veikla galėtų lemti konfliktą, susijusį su teisėtais institucijų interesais, Tarnyba turėtų imtis atitinkamų priemonių;

               16.

               atkreipia dėmesį į 2008 m. spalio mėn. paskelbtą komandiruotų darbuotojų apklausą siekiant įvertinti darbo sąlygas Tarnyboje; džiaugiasi, kad apklausoje dalyvavusiųjų skaičius 2008 m. padidėjo iki 55 %, palyginti su 44 % 2007 m.; ragina personalo komitetą reguliariai atlikti šį tyrimą ir padidinti apklausoje dalyvaujančiųjų skaičių ir tikisi, kad Tarnybos vadovybė pasinaudos gaunamais rezultatais personalo valdymo ir kasdieniniame darbe;

      Agentūrų tinklo koordinatoriaus vaidmuo

               17.

               sveikina Tarnybos vykdantįjį direktorių nuo 2009 m. kovo 1 d. iki 2009 m. gruodžio 31 d. labai veiksmingai vykdžiusį agentūrų tinklo koordinatoriaus funkcijas;

               18.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2010 m. gegužės 5 d. (6) rezoliucijoje dėl ES agentūrų veiklos, finansų valdymo ir kontrolės.

      (1)  OL C 304, 2009 12 15, p. 95.

      (2)  OL L 248, 2002 9 16, p. 1.

      (3)  OL L 31, 2002 2 1, p. 1.

      (4)  OL L 357, 2002 12 31, p. 72.

      (5)  OL L 255, 2009 9 26, p. 185.

      (6)  Priimti tekstai, P7_TA(2010)0139 (Žr. šio Oficialiojo leidinio p. 241).


title: 2001 m. kovo 8 d. Tarybos sprendimas, patvirtinantis Komisijos sudarytą Susitarimą dėl bendradarbiavimo tarp Europos atominės energijos bendrijos, kuriai atstovauja Europos Bendrijų Komisija, ir Jungtinių Amerikos Valstijų Energijos departamento branduolių sintezės energijos mokslinių tyrimų ir taikomosios veiklos srityje

text:
Svarbus teisinis pranešimas

|

32001D0411

Oficialusis leidinys L 148 , 01/06/2001 p. 0078 - 0078

		Tarybos sprendimas,2001 m. kovo 8 d.patvirtinantis Komisijos sudarytą Susitarimą dėl bendradarbiavimo tarp Europos atominės energijos bendrijos, kuriai atstovauja Europos Bendrijų Komisija, ir Jungtinių Amerikos Valstijų Energijos departamento branduolių sintezės energijos mokslinių tyrimų ir taikomosios veiklos srityje(2001/411/Euratomas)EUROPOS SĄJUNGOS KOMISIJA,atsižvelgdama į Europos atominės energijos bendrijos steigimo sutartį, ypač į jos 101 straipsnio antrąją pastraipą,atsižvelgdama į Komisijos pasiūlymą,kadangi:(1) Susitarimas dėl bendradarbiavimo naudojant branduolinę energiją taikiems tikslams tarp Europos atominės energijos bendrijos ir Jungtinių Amerikos Valstijų, pasirašytas Briuselyje 1995 m. lapkričio 7 d. ir 1996 m. kovo 29 d. [1], numato bendradarbiavimą branduolinių mokslinių tyrimų ir taikomosios veiklos srityje, įskaitant valdomos termobranduolinės sintezės tyrimus.(2) Komisija, vadovaudamasi 2000 m. balandžio 10 d. Tarybos direktyvomis, vedė derybas dėl Susitarimo dėl bendradarbiavimo tarp Europos atominės energijos bendrijos, kurią atstovauja Europos Bendrijų Komisija, ir Jungtinių Amerikos Valstijų Energijos departamento branduolių sintezės energijos mokslinių tyrimų ir taikomosios veiklos srityje.(3) Komisijos sudarytas Susitarimas turėtų būti patvirtintas,NUSPRENDĖ:Vienintelis straipsnisŠiuo nutarimu patvirtinamas Bendrijos vardu sudarytas Susitarimas dėl bendradarbiavimo tarp Europos atominės energijos bendrijos, kurią atstovauja Europos Bendrijų Komisija, ir Jungtinių Amerikos Valstijų Energijos departamento branduolių sintezės energijos mokslinių tyrimų ir taikomosios veiklos srityje.Susitarimo tekstas pridedamas prie šio sprendimo [2].Priimta Briuselyje, 2001 m. kovo 8 d.Tarybos varduPirmininkasK. Larsson[1] OL L 120, 1996 5 20, p. 1.[2] OL L 148, 2001 6 1, p. 80.--------------------------------------------------


title: 2012/602/ES: 2012 m. gegužės 10 d. Europos Parlamento sprendimas dėl Europos GNSS agentūros 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/298

         EUROPOS PARLAMENTO SPRENDIMAS
   2012 m. gegužės 10 d.
   dėl Europos GNSS agentūros 2010 finansinių metų biudžeto įvykdymo patvirtinimo
   (2012/602/ES)
   EUROPOS PARLAMENTAS,

               —

               atsižvelgdamas į Europos GNSS agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos GNSS agentūros 2010 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2010 m. rugsėjo 22 d. Europos Parlamento ir Tarybos reglamentą (ES) Nr. 912/2010, kuriuo įsteigiama Europos GNSS agentūra (3), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0127/2012),

               1.

               patvirtina Europos GNSS agentūros vykdomajam direktoriui, kad Agentūros 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos GNSS agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 112.

      (2)  OL L 248, 2002 9 16, p. 1.

      (3)  OL L 276, 2010 10 20, p. 11.

      (4)  OL L 357, 2002 12 31, p. 72.
   PRIEDAS

      Pastaraisiais metais pateiktos Europos Parlamento rekomendacijos

               Europos GNSS agentūra

               2006 m.

               2007 m.

               2008 m.

               2009 m.

               Biudžeto ir finansų valdymas

                           —

                           Nustatyti valdymo ir kontrolės sistemų veikimo trūkumai: 12 atvejų operaciją pradėjęs vykdyti pareigūnas neturėjo reikiamų įgaliojimų, ir nebuvo laikytasi tinkamos finansinės grandinės.

                           —

                           Nustatyti su projektų „Galileo“ ir EGNOS turtu susiję neaiškumai.

                           —

                           Nustatyti biudžeto valdymo trūkumai, t. y. nebuvo aiškios Agentūros darbo programos ir biudžeto sąsajos, lėšų perkėlimai nebuvo nei tinkamai pagrįsti, nei patvirtinti dokumentais, susigrąžinimo pavedimai ne kartą pernelyg vėlai įregistruoti biudžetinėse sąskaitose, o biudžeto įvykdymas pateikiamas nenuosekliai.

                           —

                           Net ir de facto 50 % sumažinus biudžetą, pagrindinei veiklai skirtų įsipareigojimų ir mokėjimų asignavimų panaudojimo lygis buvo žemas: panaudota 63 % įsipareigojimų asignavimų ir 51 % mokėjimų asignavimų.

                           —

                           Apgailestauja dėl to, kad Audito Rūmai 2007 finansinių metų metinių finansinių ataskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą pateikė su išlygomis.

                           —

                           Nustatyti su projektų „Galileo“ ir EGNOS turtu susiję neaiškumai.

                           —

                           Nustatyti biudžeto valdymo trūkumai, t. y. nesudarytas atitinkamas taisomasis biudžetas.

                           —

                           Apgailestauja dėl to, kad Audito Rūmai 2008 finansinių metų metinių finansinių ataskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą pateikė su išlygomis.

                           —

                           Nustatyti su projektų „Galileo“ ir EGNOS turtu susiję neaiškumai.

                           —

                           Nepaskelbti ir nepatikrinti dalyvavimo Septintojoje bendrojoje programoje atmetimo kriterijai, o biudžeto įvykdymą tvirtinanti institucija sistemingai nepateikė įrodymų, kad buvo tikrinama, ar galimi naudos gavėjai, dalyvaujantys vienoje iš temų, atitiko mažųjų ir vidutinių įmonių kriterijus.

                           —

                           Galutinis biudžetas, kurį Agentūra paskelbė 2010 m. kovo 31 d., neatspindėjo galutinio administracinės valdybos patvirtinto 2009 m. biudžeto ir į jį nebuvo įtrauktos jos pajamos, todėl Europos Parlamentas primygtinai ragina Agentūrą ištaisyti padėtį ir pranešti biudžeto įvykdymą tvirtinančiai institucijai apie pokyčius.

               Žmogiškieji ištekliai

               Nepateikta

               Nepateikta

               Nepateikta

                           —

                           Nustatyti darbuotojų atrankos procedūrų trūkumai.

                           —

                           Reikia pašalinti trūkumus, dėl kurių pažeidžiamas vienodo požiūrio principas taikant tinkamumo kriterijus įdarbinimo procedūroms, kuriose gali dalyvauti vidaus ir išorės kandidatai.

               Vidaus auditas

               Nepateikta

               Nepateikta

                           —

                           Ragina Agentūrą įgyvendinti dvi paskutines 2007 m. Vidaus audito tarnybos pateiktas rekomendacijas, susijusias su itin svarbiomis pareigomis ir pareigų aprašymu.

                           —

                           Pripažįsta, kad reikia įgyvendinti kitas dvi svarbias Vidaus audito tarnybos pateiktas rekomendacijas, susijusias su itin svarbiomis pareigomis ir pareigų aprašymu.

          ---documentbreak---

               17.10.2012

               LT

               Europos Sąjungos oficialusis leidinys

               L 286/299

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Europos GNSS agentūros 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos GNSS agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos GNSS agentūros 2010 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2010 m. rugsėjo 22 d. Europos Parlamento ir Tarybos reglamentą (ES) Nr. 912/2010, kuriuo įsteigiama Europos GNSS agentūra (3), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0127/2012),

               A.

               kadangi Europos GNSS agentūra (toliau – Agentūra) 2006 m. tapo finansiškai savarankiška institucija;

               B.

               kadangi Audito Rūmai pareiškė, kad negalėjo susidaryti nuomonės dėl Agentūros 2007 finansinių metų finansinių ataskaitų, ir nurodė, kad 2007 m. buvo persvarstoma visa projekto „Galileo“ sandara, o Agentūros finansinės ataskaitos buvo parengtos neaiškiomis teisinėmis aplinkybėmis;

               C.

               kadangi Audito Rūmai Agentūros 2008 finansinių metų metinių finansinių ataskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą pateikė su išlygomis;

               D.

               kadangi Audito Rūmai pranešė, kad jiems pateiktas pagrįstas patikinimas, jog Agentūros 2009 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

               E.

               kadangi Audito Rūmai savo ataskaitoje dėl Agentūros 2010 finansinių metų metinių finansinių ataskaitų pateikė nuomonę su išlygomis dėl 2010 m. metinių finansinių ataskaitų patikimumo;

               F.

               kadangi Parlamentas 2011 m. gegužės 10 d. patvirtino Agentūros vykdomajam direktoriui, kad Agentūros 2009 finansinių metų biudžetas įvykdytas (5), ir kadangi prie biudžeto įvykdymo patvirtinimo pridėtoje rezoliucijoje, be kita ko:

                           —

                           primygtinai ragino Agentūrą ištaisyti galutinio biudžeto, kurį Agentūra paskelbė 2010 m. kovo 31 d., trūkumus, nes jis neatspindėjo galutinio administracinės valdybos patvirtinto 2009 m. biudžeto ir į jį nebuvo įtrauktos pajamos,

                           —

                           primygtinai ragino Agentūrą pašalinti darbuotojų atrankos procedūrų trūkumus, dėl kurių pažeidžiamas vienodo požiūrio principas taikant tinkamumo kriterijus įdarbinimo procedūroms, kuriose gali dalyvauti vidaus ir išorės kandidatai,

                           —

                           ragino Agentūrą pataisyti nepaskelbtus ir nepatikrintus atmetimo kriterijus, susijusius su Septintąja bendrąja mokslinių tyrimų programa,

                           —

                           pažymėjo, jog biudžeto įvykdymą tvirtinanti institucija sistemingai nepateikė įrodymų, kad buvo tikrinama, ar galimi naudos gavėjai, dalyvaujantys vienoje iš neįvykdytų temų, atitiko mažųjų ir vidutinių įmonių kriterijus;

               G.

               kadangi 2011 m. Agentūra jau ėmėsi Parlamento nustatytų priemonių, siekdama užtikrinti skaidrumą, vienodas sąlygas ir veiksmingas darbuotojų atrankos procedūras;

               H.

               kadangi Agentūros 2010 finansinių metų biudžetas buvo 15 900 000 EUR, palyginti su 44 400 000 EUR 2009 m., taigi sumažėjo 64,19 %; kadangi Agentūra pranešė apie 8 690 000 EUR Sąjungos įnašą į jos 2010 m. biudžetą;

      Finansinių ataskaitų patikimumas

               1.

               pažymi, kad laikydamasi „Galileo“ programos apskaitos praktikos, 2010 m. Agentūra užregistravo mokslinių tyrimų sąnaudų už 4 400 000 EUR, t. y. palydovų magnetinių kreipiklių, palydovų variklių, palydovų degalų rezervuarų (skirtų suderinimui orbitoje) ir pagrindinės būsenos rubidžio atominių laikrodžių (skirtų visiško operacinio pajėgumo žemės misijos segmentui) sąnaudos;

               2.

               pažymi, kad šis turtas buvo užregistruotas kaip mokslinių tyrimų išlaidos, nors turėjo būti klasifikuotas kaip Agentūros Komisijai perduotinas turtas; primena, kad ši apskaitos praktika atitinka Sąjungos reikalavimus siekiant apskaityti „Galileo“ programos sudedamąsias dalis;

               3.

               pažymi, kad Agentūra Parlamentui 2012 m. vasario 28 d. išsiųstame pranešime paaiškino, kodėl, kaip minėta, šios sudedamosios dalys įtrauktos į jos ataskaitas;

               4.

               atkreipia dėmesį į Agentūros pateiktą atsakymą Audito Rūmams šiuo klausimu ir pripažįsta, kad Agentūra savo sprendimą šios įrangos neįtraukti į turto apskaitą pagrindė šiomis priežastimis:

                           —

                           IOV/FOC projekto etapu siekiama įvertinti techninį sistemos pajėgumą, nes 2010 m. tai nebuvo padaryta, atsižvelgiant į tai, kad „Galileo“ programą prižiūrinti ir ją administruojanti Komisija numatė šį patvirtinimą tik vėlesniame etape,

                           —

                           remiantis Matimop susitarimu, šios įrangos Agentūra niekada neketino įsigyti, ja niekada nedisponavo ir niekada nedisponuos; tai viena svarbiausių turto pripažinimo sąlygų Sąjungos apskaitos taisyklėse,

                           —

                           vykdant apskaitą atrodė nelogiška įrangą, kuri Agentūrai neteikia jokios ekonominės naudos ir (arba) vertės, laikyti Agentūros turtu,

                           —

                           dėl pirmiau išvardytų priežasčių ir nuosekliai vadovaujantis tokiam atvejui taikytinomis Komisijos apskaitos taisyklėmis, išlaidos šiai įrangai įtrauktos į 2010 m. mokslinių tyrimų išlaidas;

               5.

               taip pat pripažįsta Audito Rūmų pastabas, kad įsigaliojus 2008 m. liepos 9 d. Europos Parlamento ir Tarybos reglamentui (EB) Nr. 683/2008 dėl tolesnio Europos palydovinės navigacijos programų (EGNOS ir „Galileo“) įgyvendinimo (6) dauguma veiklos ir turto, susijusių su programomis EGNOS ir „Galileo“, 2009 m. gruodžio mėn. buvo perduota Komisijai, tačiau 2010 m. gruodžio 31 d. vis dar nebuvo nustatyta Agentūros turimų 2 000 000 EUR, susijusių su Europos kosmoso agentūros teikiama technine parama, padėtis; remdamasis Agentūros duomenimis, pažymi, kad 2 000 000 EUR pervedimas buvo baigtas 2011 m. spalio 3 d.;

      Biudžeto ir finansų valdymas

               6.

               remdamasis Agentūros duomenimis atkreipia dėmesį į tai, kad 2010 m. galutinis Sąjungos įnašas į Agentūros biudžetą sudarė 8 690 000 EUR ir kad į šią sumą įeina pradinis 5 135 000 EUR biudžetas, prie kurio pridėta 2 755 000 EUR susigrąžinto perviršio suma ir papildoma 800 000 EUR suma iš mokėjimo asignavimų siekiant padidinti III antraštinę dalį (veiklos išlaidos);

               7.

               pripažįsta, remdamasis biudžeto ir finansų valdymo ataskaita, kad administracinė valdyba turėjo atlikti vieną 2010 finansinių metų Agentūros biudžeto pakeitimą; atkreipia dėmesį į tai, kad taisomasis biudžetas atspindėjo Įmonių ir pramonės generalinio direktorato sprendimą padidinti 3 1 0 0 biudžeto eilutės „Tyrimams skirtos išlaidos“ mokėjimų asignavimus 800 000 EUR tam, kad būtų išsaugoti pajėgumai finansuoti iš praėjusių metų perkeltus ir 2010 m. prisiimtus įsipareigojimus;

               8.

               nustato, remdamasis biudžeto ir finansų valdymo ataskaita, kad išlaidų, finansuotų Sąjungos lėšomis, skirtomis veiklos dotacijoms, Agentūros biudžeto įvykdymo lygis buvo 97 %, o asignuotosiomis pajamomis finansuotos pagrindinės veiklos biudžeto įvykdymo lygis – 89 %; visų pirma pažymi, kad Agentūra:

                           —

                           įvykdė 96 % įsipareigojimų ir 89 % mokėjimų pagal I antraštinę dalį (Išlaidos darbuotojams),

                           —

                           įvykdė 99 % įsipareigojimų ir 78 % mokėjimų pagal II antraštinę dalį (Administracinės išlaidos),

                           —

                           įvykdė 99 % įsipareigojimų ir 60 % mokėjimų pagal III antraštinę dalį (Veiklos išlaidos);

                     yra susirūpinęs, kad pagal III antraštinę dalį Agentūra įvykdė tik 60 % mokėjimų, palyginti su 97 % 2009 m.; džiaugiasi, kad Agentūra ėmėsi reikiamų priemonių, siekdama ištaisyti šią padėtį ir kad jos lėmė aukštą mokėjimų vykdymo rodiklį 2011 m. (90 % III antraštinės dalies ir 94 % viso biudžeto);

               9.

               nustato, remdamasis biudžeto ir finansų valdymo ataskaita, kad 2010 m. vykdomasis direktorius leido atlikti du vidaus perkėlimus, kurių bendra vertė buvo 205 000 EUR;

               10.

               atkreipia dėmesį į metinę veiklos ataskaitą (MVA), kurioje teigiama, kad Agentūra gavo 2 606 675 EUR išankstinį Komisijos finansavimą ir 4 556 158 EUR pagal susitarimą dėl Septintosios bendrosios mokslinių tyrimų programos įgaliojimų;

      Dotacijų skyrimo procedūros

               11.

               ragina Agentūrą ištaisyti Audito Rūmų nustatytus trūkumus, susijusius su dotacijų teikimo pagal Septintosios bendrosios mokslinių tyrimų programos antrą kvietimą teikti pasiūlymus, susijusius su „Galileo“ projekto, kurių biudžetas sudarė 26 000 000 EUR, vertinimo procedūra; visų pirma pripažįsta Audito Rūmų pastabas, kad nebuvo nustatyti pareiškėjų finansinio pajėgumo vertinimo kriterijai ir kad, nors didžiausias kompensavimo lygis buvo nustatomas atsižvelgiant į pareiškėjo statusą, Agentūra šio statuso netikrino;

               12.

               be to, ragina Agentūrą ištaisyti Audito Rūmų nustatytus trūkumus, susijusius su dviem susitarimais dėl dotacijų pagal Šeštosios bendrosios mokslinių tyrimų programos trečią kvietimą teikti pasiūlymus; visų pirma pažymi, kad naudos gavėjų pateiktos išlaidų deklaracijos buvo pagrįstos ne tikrosiomis išlaidomis, o standartiniais nustatytais dydžiais; primena Agentūrai, kad tai nesuderinama su Sąjungos finansiniams įnašams taikomu ne pelno principu ir kad Agentūra turėtų nedelsiant ištaisyti šią padėtį;

               13.

               be to, pripažįsta Audito Rūmų pateiktas pastabas, kad penkių tikrintų dotacijų, susijusių su Šeštąja bendrąja mokslinių tyrimų programa, atvejais nuo vienerių iki trejų metų vėlavo jų įgyvendinimas ir nuosekliai didėjo pradinė sutarčių vertė; atkreipia dėmesį į tai, jog Agentūra šį vėlavimą pateisino teigdama, kad nuolat kinta šios veiklos technologinio modernumo pobūdis, todėl Agentūra nusprendė, kad būtina iš dalies pakeisti sutartis ir pratęsti dotacijų įgyvendinimą, nes tai naudinga visai „Galileo“ programai; bet kuriuo atveju Agentūra pažymi, kad niekada neviršijo visoms sutartims numatytos biudžeto ribos;

      Viešųjų pirkimų srities veikla

               14.

               atsižvelgdamas į MVA pažymi, kad Agentūra 2010 m. vykdė šią viešųjų pirkimų srities veiklą:

                           —

                           pateikė 65 pirkimo užsakymus, kurių bendra vertė sudarė apytiksliai 900 000 EUR,

                           —

                           atliko šešias derybų procedūras, kurių bendra vertė sudarė 470 000 EUR,

                           —

                           pateikė tris atvirus kvietimus teikti paraiškas, kurių bendra vertė sudarė 9 400 000 EUR;

      Metinės veiklos ataskaitos atitiktis metinei darbo programai (MDP)

               15.

               pažymi, kad Agentūros MVA ne visada atspindi jos MDP; be to, nurodo, kad Agentūros MDP tikslai nepakankamai aiškūs, taigi gana sudėtinga įvertinti ir patikrinti, ar jie pasiekti; todėl primygtinai ragina Agentūrą patobulinti savo MDP, kad biudžeto įvykdymą tvirtinanti institucija galėtų geriau įvertinti Agentūros veiklos veiksmingumą; pažymi, kad Agentūra atkreipė dėmesį į Audito Rūmų rekomendacijas, ir džiaugiasi, kad dėl to kitos MDP atitinka reikalavimus;

      Žmogiškieji ištekliai

               16.

               primygtinai ragina Agentūrą tobulinti atrankos procedūras, kad nebūtų pažeidžiamas įdarbinimo skaidrumo principas; pripažįsta Audito Rūmų pateiktas pastabas, kuriose nurodoma, kad tikrintų personalo atrankos procedūrų atveju nebuvo nustatytas minimalus taškų skaičius, kurį kandidatai privalėjo gauti tam, kad būtų pakviesti į testus raštu ar pokalbį arba įtraukti į tinkamų kandidatų sąrašą;

               17.

               pažymi, remdamasis MVA, kad Agentūra pradėjo 16 įdarbinimo procedūrų ir kad 2010 m. pabaigoje joje iš viso dirbo 40 darbuotojų;

               18.

               taip pat pažymi, jog Agentūra savo MDP numatė, kad institucijoje iš viso dirbs 42 darbuotojai, o 2010 m. gruodžio 31 d. Agentūroje dirbo 40 darbuotojų (5 daugiau nei 2009 m.): 18 vykdė pagrindinę veiklą, 14 – administracinę veiklą, 8 – mišrią veiklą;

      Vidaus auditas

               19.

               pripažįsta, remdamasis MVA, kad Agentūra baigė rengti savo rizikos valdymo politiką ir įdiegė rizikos registrą;

               20.

               be to, atsižvelgdamas į Agentūros MVA, atkreipia dėmesį į tai, kad 2010 m. pabaigoje buvo įgyvendintos visos Vidaus audito tarnybos pateiktos esminės rekomendacijos, tačiau liko penkios neįgyvendintos rekomendacijos, susijusios su:

                           —

                           metinės darbo programos tikslų ir veiklos rodiklių paskelbimu,

                           —

                           būtinybe įforminti dokumentais administracinės valdybos apskaitos pareigūno paskyrimą,

                           —

                           atitinkamų finansavimo sprendimų priėmimu,

                           —

                           pagrindinės kontrolės, atliekamos skirstant dotacijas, gerinimu,

                           —

                           finansinių įgaliojimų atnaujinimu ir nuolatiniu kaupiamosios apskaitos (ABAC) naudotojų teisių vertinimu;

               21.

               džiaugiasi tuo, kad atsižvelgiant į 2011 m. gruodžio mėn. paskelbtą Agentūros metinę rekomendacijų įgyvendinimo apžvalgą, minėtosios penkios neįgyvendintos rekomendacijos įvykdytos;

               22.

               atkreipia dėmesį į savo ankstesniuose pranešimuose dėl biudžeto įvykdymo patvirtinimo pateiktas rekomendacijas, kaip nurodyta šios rezoliucijos priede;

               23.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2012 m. gegužės 10 d. (7) rezoliucijoje dėl ES agentūrų veiklos, finansų valdymo ir kontrolės.

      (1)  OL C 366, 2011 12 15, p. 112.

      (2)  OL L 248, 2002 9 16, p. 1.

      (3)  OL L 276, 2010 10 20, p. 11.

      (4)  OL L 357, 2002 12 31, p. 72.

      (5)  OL L 250, 2011 9 27, p. 232.

      (6)  OL L 196, 2008 7 24, p. 1.

      (7)  Priimti tekstai, P7_TA(2012)0164 (žr. šio Oficialiojo leidinio p. 388).


Svarbus teisinis pranešimas

|

52007BP0117(01)

1. 2007 m. balandžio 24 d. Europos Parlamento sprendimas dėl Europos aplinkos agentūros 2005 finansinių metų biudžeto įvykdymo patvirtinimo (C6-0391/2006 - 2006/2158(DEC))

Oficialusis leidinys 074 E , 20/03/2008 p. 0208 - 0208

		1.2007 m. balandžio 24 d. Europos Parlamento sprendimas dėl Europos aplinkos agentūros 2005 finansinių metų biudžeto įvykdymo patvirtinimo (C6-0391/2006 — 2006/2158(DEC))Europos Parlamentas,- atsižvelgdamas į Europos aplinkos agentūros 2005 finansinių metų galutines metines ataskaitas [1],- atsižvelgdamas į Audito Rūmų ataskaitą apie Europos aplinkos agentūros 2005 finansinių metų metines finansines ataskaitas su Agentūros atsakymais [2],- atsižvelgdamas į 2007 m. vasario 27 d. Tarybos rekomendaciją (5711/2007 — C6-0080/2007)- atsižvelgdamas į EB sutartį ir ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo [4] ir ypač į jo 13 straipsnį;- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6-0103/2007),1. suteikia patvirtinimą Europos aplinkos agentūros vykdomajam direktoriui, kad Agentūros 2005 finansinių metų biudžetas įvykdytas;2. išdėsto savo pastabas toliau pateikiamoje rezoliucijoje;3. paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aplinkos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).[1] OL C 266, 2006 10 31, p. 1.[2] OL C 312, 2006 12 19, p. 36.[3] OL L 248 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 120, 1990 5 11, p. 1. Reglamentas su paskutiniais pakeitimais, padarytais Reglamentu (EB) Nr. 1641/2003 (OL L 245, 2003 9 29, p. 1).[5] OL L 357, 2002 12 31, p. 72.--------------------------------------------------


title: 2004 m. kovo 29 d. Europos Parlamento biuro sprendimas, nustatantis Europos Parlamento ir Tarybos reglamento (EB) Nr. 2004/2003 dėl reglamentų, reglamentuojančių Europos politines partijas ir šių partijų finansavimo taisyklių įgyvendinimo tvarką

text:
4.3.2014

               LT

               Europos Sąjungos oficialusis leidinys

               C 63/1

         2004 m. kovo 29 d. Europos Parlamento biuro sprendimas, (1)

   nustatantis Europos Parlamento ir Tarybos reglamento (EB) Nr. 2004/2003 dėl reglamentų, reglamentuojančių Europos politines partijas ir šių partijų finansavimo taisyklių įgyvendinimo tvarką
   2014/C 63/01
   EUROPOS PARLAMENTO BIURAS,
   atsižvelgdamas į Europos bendrijos steigimo sutartį, ypač į jos 191 straipsnį,
   atsižvelgdamas į 2003 m. lapkričio 9 d. Europos Parlamento ir Tarybos reglamentą (EB) Nr. 2004/2003 dėl reglamentų, reglamentuojančių Europos politines partijas, ir šių partijų finansavimo taisyklių (2), ypač į jo 9 straipsnio 1 dalį,
   atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3) (toliau – Finansinis reglamentas), ir į 2012 m. spalio 29 d. Komisijos deleguotąjį reglamentą (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (4) (toliau – Finansinio reglamento taikymo taisyklės),
   atsižvelgdamas į Europos Parlamento darbo tvarkos taisyklių 23 straipsnio 11 dalį,
   kadangi

               (1)

               turi būti nustatyta dotacijų, skirtų prisidėti prie Europos politinių partijų (toliau – partijos) ir Europos politinių fondų (toliau – fondai) finansavimo, skyrimo ir valdymo tvarka;

               (2)

               finansinė parama partijoms fondams yra Finansinio reglamento 121 straipsnyje apibrėžta dotacija veiklai,

               (3)

               finansinė parama fondams yra papildoma parama, palyginti su finansine parama partijoms, nes priklauso nuo fondo sąsajos su partija, taip pat nuo fondo papildomo vaidmens įgyvendinant ilgalaikius partijos tikslus. Siekiant patikimo finansų valdymo ir skaidrumo, kiekvienu finansinės paramos skyrimo atveju turi būti priimamas Biuro sprendimas, apie kurį pranešama dotacijos gavėjui,

         PRIĖMĖ ŠĮ SPRENDIMĄ:
   1 straipsnis
   Dalykas
   Šiuo sprendimu nustatoma Reglamento (EB) Nr. 2004/2003 įgyvendinimo tvarka.
   Jeigu aiškiai nenumatyta kitaip, šis reglamentas taikomas partijoms ir fondams.
   2 straipsnis
   Kvietimas teikti paraiškas
   Europos Parlamentas kiekvienais metais prieš pirmojo metų, einančių prieš metus, kuriais prašoma skirti dotaciją, pusmečio pabaigą skelbia kvietimą teikti paraiškas dėl dotacijų skyrimo partijoms ir fondams finansuoti.
   3 straipsnis
   Prašymas dėl finansavimo
   1.   Pagal Reglamento (EB) Nr. 2004/2003 4 straipsnį organizacija, norėdama gauti dotaciją iš Sąjungos bendrojo biudžeto, iki metų, einančių prieš finansinius metus, kuriems prašoma skirti dotaciją, spalio 1 d. pateikia raštišką prašymą Europos Parlamento pirmininkui. Šio reglamento 3 straipsnyje nurodytos sąlygos turi būti įvykdytos iki prašymo pateikimo datos ir jų turi būti laikomasi visą finansavimo laikotarpį.
   2.   Prašymo skirti dotaciją forma nustatyta 1 priede. Ją galima rasti Parlamento tinklalapyje.
   3.   Prašyme skirti dotaciją būtina sutikti su 2a priede (partijos) ir 2b priede (fondai) nustatytomis bendrosiomis sąlygomis.
   4.   Visi pranešimai pagal Reglamento (EB) Nr. 2004/2003 4 straipsnio 3 dalį persiunčiami Europos Parlamento pirmininkui.
   4 straipsnis
   Sprendimas dėl prašymo dėl finansavimo
   1.   Generalinio sekretoriaus siūlymu Biuras, vadovaudamasis Reglamento (EB) Nr. 2004/2003 3 ir 4 straipsniuose nustatytais kriterijais, nagrinėja prašymus dėl finansavimo ir nustato, kurie prašymai dėl finansavimo yra tenkintini. Biuras ir, kai yra rengiamas Biuro sprendimas, generalinis sekretorius gali paprašyti pareiškėjo iki jų nustatyto termino pateikti kitus arba paaiškinti kartu su prašymu pateiktus patvirtinamuosius dokumentus.
   2.   Iki finansinių metų, kuriais prašoma skirti dotaciją, sausio 1 d. Biuras patvirtina dotacijų gavėjų sąrašą ir numatomas sumas. Jeigu prašomo finansavimo nesuteikiama, Biuras tame pačiame sprendime nurodo prašymo atmetimo priežastis, ypač vadovaudamasis Reglamento (EB) Nr. 2004/2003 3 ir 4 straipsniuose nurodytais kriterijais.
   Pirmoje pastraipoje nustatytas terminas gali būti išimties tvarka pratęstas, jei dėl paskutinio Biuro posėdžio prieš Parlamento kalėdines atostogas datos arba dėl vėlavimo įgyvendinant Sąjungos biudžeto procedūrą neįmanoma laiku patvirtinti dotacijų gavėjų sąrašo ir numatomų sumų.
   Biuro sprendimas priimamas išnagrinėjus prašymus, kaip numatyta 1 dalyje. Jame atsižvelgiama į pasikeitimus, įvykusius po prašymo pateikimo, apie kuriuos buvo pranešta pagal Reglamento (EB) Nr. 2004/2003 4 straipsnio 3 dalį, ir į visuotinai žinomus pasikeitimus.
   Pagal Reglamento (EB) Nr. 2004/2003 10 straipsnio 1 dalies b punktą kiekvienai partijai skiriamos dotacijos suma nustatoma remiantis Europos Parlamento narių, kurie yra prašymą pateikusios partijos nariai, skaičiumi paskutinę prašymų pateikimo dieną, išskyrus atvejus, kai Europos Parlamento narių skaičius padidėjo įstojus naujoms valstybėms narėms.
   Tuo atveju, kai pasikeitus finansavimo prašančių organizacijų arba į finansavimo prašančias partijas įstojusių narių skaičiui pareiškėjams skirtos sumos labai neatitinka sumų, kurių buvo galima tikėtis kvietimo teikti paraiškas paskelbimo metu, generalinis sekretorius apie tai praneša Biurui, ir šis gali prašyti Europos Parlamento pirmininko pateikti pasiūlymą kompetentingam komitetui dėl turimų asignavimų perskirstymo.
   3.   Generalinis sekretorius arba jo tinkamai įgaliotas asmuo raštu informuoja pareiškėjus apie dėl jų prašymų priimtą sprendimą. Prašymo tenkinimo atveju prie pranešimo pridedamas Biuro sprendimas dėl dotacijos skyrimo. Tais atvejais, kai prašymas dėl finansavimo nėra tenkinamas, pranešime nurodomos Biuro pateiktos atmetimo priežastys. Pareiškėjai, kurių prašymus Biuras atmetė, apie tai informuojami per penkiolika kalendorinių dienų nuo pranešimo dotacijos gavėjams apie sprendimą dėl dotacijos skyrimo dienos.
   5 straipsnis
   Sprendimas dėl dotacijos skyrimo
   Dotacijos skyrimo gavėjui atveju Biuras turi priimti sprendimą dėl dotacijos skyrimo ir apie tai informuoti dotacijos gavėją pagal Finansinio reglamento121 straipsnio 1 dalį. Sprendimo dėl dotacijos skyrimo projektų formos nustatytos 2a ir 2b prieduose.
   6 straipsnis
   Mokėjimas
   1.   Jei Biuras nenumato kitaip, dotacijos gavėjams suteikiamos kaip išankstinis finansavimas, vienu kartu išmokant 80 procentų didžiausios nustatytos dotacijos sumos per 15 dienų nuo sprendimo dėl dotacijos skyrimo priėmimo dienos. Išankstinis finansavimas, sudarantis 100 procentų nustatytos didžiausios sumos, leidžiamas tik tuomet, kai dotacijos gavėjas pagal Finansinio reglamento taikymo taisyklių 206 straipsnį pateikia išankstinio finansavimo garantiją, kuri sudaro 40 proc. skiriamos dotacijos.
   2.   Dotacijos likutis išmokamas pasibaigus finansavimo iš Sąjungos biudžeto terminui pagal dotacijos gavėjo faktiškai patirtas išlaidas įgyvendinant darbo programą. Jei bendra ankstesnių mokėjimų suma viršija nustatytą galutinės dotacijos sumą, Parlamentas susigrąžina netinkamai išmokėtas lėšas.
   3.   Iki paskesnių finansinių metų gegužės 15 d. ir ne vėliau kaip birželio 30 d., dotacijos gavėjas turi pateikti galutinę ataskaitą, kad Europos Parlamentas galėtų pervesti likutį. Galutinę ataskaitą sudaro šie dokumentai:

               a)

               darbo programos įgyvendinimo ataskaita, kaip nurodyta 1 priedo II skirsnio 2.1 punkte;

               b)

               faktiškai patirtų išlaidų finansinė ataskaita pagal preliminaraus biudžeto struktūrą;

               c)

               išsami pajamų ir išlaidų ataskaita, atitinkanti dotacijos gavėjo sąskaitas tuo laikotarpiu, kai jis gauna finansavimą pagal sprendimą dėl dotacijos skyrimo; ataskaitoje partijų atveju nurodoma perviršio, kurį partija perkelia į kitus finansinius metus, suma ir suma, kuri turi būti numatyta specialiame rezerve;

               d)

               Reglamento (EB) Nr. 2004/2003 6 straipsnio 1 dalies b punkte numatytas sąrašas, kuriame nurodomi paramos teikėjai ir atitinkamos dovanotos lėšos, kurių suma viršija 500 eurų per metus, ir atskirų paramos teikėjų dovanotos 500 eurų viršijančios sumos;

               e)

               sąrašas sutarčių, išskyrus biurų nuomos sutartis ir atlyginimą gaunančių darbuotojų darbo sutartis, kurių vertė didesnė negu 10 000 eurų, nurodant sutarties partnerį, jo adresą ir prekių arba paslaugų aprėptį;

               f)

               dotacijos gavėjo sąskaitų išorės audito ataskaita, parengta nepriklausomos įstaigos ar eksperto, kuris pagal nacionalinės teisės aktus gali atlikti sąskaitų patikrinimą ir kurį paskiria Europos Parlamentas visoms partijoms ir fondams.

         4.   Išorės audito, atliekamo vadovaujantis tarptautiniais audito standartais, tikslas yra patvirtinti, kad:

               a)

               finansinės ataskaitos parengtos laikantis dotacijos gavėjui taikomos nacionalinės teisės, jose nėra esminių netikslumų ir jos rodo tikrą ir teisingą finansinę padėtį ir veiklos rezultatus;

               b)

               finansiniai dokumentai, kuriuos dotacijos gavėjas pateikė Europos Parlamentui, atitinka Biuro sprendimo dėl dotacijos skyrimo finansines nuostatas;

               c)

               deklaruotos išlaidos faktiškai patirtos;

               d)

               pajamos išsamiai deklaruotos;

               e)

               įvykdytos Reglamente (EB) Nr. 2004/2003 numatytos prievolės;

               f)

               įvykdytos sprendime dėl dotacijos skyrimo, ypač II.7 ir II.11 straipsniuose, numatytos prievolės;

               g)

               (partijų atveju) visas perviršis, perkeltas į kitus finansinius metus, pagal šio Biuro sprendimo 6a straipsnį panaudotas pirmąjį finansinių metų ketvirtį;

               h)

               įvykdytos Finansinio reglamento 125 straipsnio 5 ir 6 dalyse numatytos prievolės;

               i)

               nepiniginiai įnašai dotacijos gavėjui faktiškai suteikti ir įvertinti laikantis taikomų taisyklių.

         Parlamentas suteikia įgaliojimus auditoriui pagal Finansiniame reglamente nustatytas viešųjų pirkimų procedūras. Parlamentas moka auditoriui honorarą.
   5.   Gavęs 3 dalyje minėtus dokumentus ir papildomą Parlamentui reikalingą informaciją, Biuras generalinio sekretoriaus siūlymu per tris mėnesius patvirtina galutinę ataskaitą.
   Biuras ir, kai rengiamas Biuro sprendimas, generalinis sekretorius gali paprašyti dotacijos gavėjo pateikti patvirtinamuosius dokumentus ar kitą papildomą informaciją, kurių, jų nuomone, reikia galutinei ataskaitai patvirtinti.
   Išklausęs atitinkamo dotacijos gavėjo atstovus, Biuras gali atmesti galutinę ataskaitą ir pareikalauti pateikti naują ataskaitą per 15 dienų.
   Jeigu per pirmoje pastraipoje minėtą trijų mėnesių terminą nesulaukiama jokio raštiško Parlamento atsako, galutinė ataskaita laikoma patvirtinta. Jei prašoma papildomos informacijos, nagrinėjimo terminas pratęsiamas tiek, kiek reikia šiai informacijai gauti ir įvertinti.
   6a straipsnis
   Pajamų perviršis, perkėlimas į kitus metus ir specialus rezervas
   N finansinių metų pajamų perviršį galima pagal Finansinio reglamento 125 straipsnį perkelti į kitus finansinius metus ir (arba) įtraukti į specialųjį rezervą. Jį sudaro skirtumas tarp visų finansuotinų išlaidų ir:

               a)

               pradinės dotacijos, kurią N finansiniams metams pagal 4 straipsnio 2 dalį skyrė Parlamentas, sumos, ir

               b)

               partijos nuosavų išteklių, skirtų finansuotinoms išlaidoms padengti, jei nefinansuotinas išlaidas partija pirmiau padengė tik iš savo nuosavų išteklių, ir

               c)

               bet kokio perviršio, perkelto iš N-1 finansinių metų.

               a)

               Pajamų perviršis, kurį galima perkelti į N+1 finansinius metus, negali viršyti 25 procentų visų 1 dalies a ir b punktuose nurodytų pajamų.

               b)

               Faktiškai perkeliama suma įtraukiama į N finansinių metų pabaigos balansą kaip „suma, perkeltina į N+1 finansinius metus ir skirta finansuotinoms išlaidoms, kurios turi būti patirtos pirmąjį N+1 metų ketvirtį, padengti“. Šie asignavimai yra N finansinių metų finansuotinos išlaidos.

               c)

               Minėtoji suma įtraukiama į N+1 finansinių metų pelno ir nuostolių ataskaitą. Atliekant preliminarų sąskaitų apmokėjimą, kuris turi būti atliktas ne vėliau kaip N+1 metų kovo 31 d., nustatomos finansuotinos išlaidos, faktiškai patirtos tos dienos duomenimis. Jei suma didesnė už tokias išlaidas, dviejų sumų skirtumas išskaičiuojamas iš dotacijos, kai pagal 7 straipsnį nustatoma N metų galutinės dotacijos suma.

               a)

               Laikotarpio pabaigos balanso įsipareigojimų skiltyje gali būti numatyta specialaus rezervo sąskaita, į kurią įskaitomas tik 1 dalyje nurodytas pajamų perviršis.

               b)

               Pajamų perviršis, kurį galima įskaityti į specialaus rezervo sąskaitą, neturi viršyti skirtumo tarp 1 dalies b punkte nurodytų pajamų ir minimalios sąlyginės nuosavų išteklių dalies (15 procentų), skirtos faktiškai patirtoms finansuotinoms išlaidoms padengti arba įtrauktos į sumą, kuri turi būti perkelta į N+1 finansinius metus.

               c)

               Į partijų specialaus rezervo sąskaitą negalima įskaityti jokių sumų, dėl kurių bendra suma viršytų Finansinio reglamento 125 straipsnio 6 dalies trečioje pastraipoje numatytą referencinę sumą, apibrėžiamą kaip paskutinių trejų finansinių metų bendrų pajamų aritmetinis vidurkis.

               d)

               Fondų specialaus rezervo sąskaita reglamentuojama Finansinio reglamento 125 straipsnio 5 dalyje ir Finansinio reglamento taikymo taisyklių 184 straipsnyje.

         7 straipsnis
   Galutinės dotacijos sumos nustatymas
   1.   Nepriklausomai nuo vėliau patikrinimų ir audito metu gautos informacijos, Biuras, išklausęs prašymą pateikusio dotacijos gavėjo atstovus, nustato dotacijos gavėjui suteiktinos galutinės dotacijos sumą, remdamasis 6 straipsnio 3 dalyje nurodytais dokumentais, kuriuos jis patvirtino.
   2.   Visa suma, kurią Parlamentas išmoka dotacijos gavėjui, jokiu būdu neturi viršyti:

               a)

               sprendimo dėl dotacijos skyrimo I.3 straipsnio 2 dalyje numatytos didžiausios dotacijos sumos;

               b)

               85 procentų faktiškai patirtų finansuotinų išlaidų.

         3.   Dotacija neviršija sumos, kurios reikia dotacijos gavėjo nuosavų išteklių ir finansuotinų išlaidų, patirtų įgyvendinant darbo programą, balansui pasiekti jo veiklos biudžete. Jokiu būdu, remiantis Finansinio reglamento 125 straipsniu, dotacija negali duoti pelno. Bet koks perviršis atitinkamai išskaičiuojamas iš dotacijos.
   4.   Remdamasis pagal 1–3 dalis nustatyta galutinės dotacijos suma ir anksčiau pagal sprendimą dėl dotacijos skyrimo atliktų mokėjimų bendra suma, Biuras nustato mokėtiną likutį, lygų sumai, kurią dar priklauso išmokėti dotacijos gavėjui. Jei anksčiau atliktų mokėjimų bendra suma viršija galutinės dotacijos sumą, generalinis sekretorius arbo jo įgaliotas asmuo išleidžia pavedimą susigrąžinti permokėtas sumas.
   8 straipsnis
   Dotacijos mokėjimo sustabdymas ir sumažinimas
   Generalinio sekretoriaus siūlymu Biuras sustabdo mokėjimus, sumažina dotaciją arba, esant reikalui, atšaukia sprendimą dėl dotacijos skyrimo ir gali pareikalauti grąžinti atitinkamą sumą, jeigu:

               a)

               dotacija buvo naudojama Reglamente (EB) Nr. 2004/2003 nenumatytoms išlaidoms;

               b)

               nebuvo pateiktas Reglamento (EB) Nr. 2004/2003 4 straipsnio 3 dalyje numatytas pranešimas;

               c)

               nebuvo laikomasi Reglamento (EB) Nr. 2004/2003 3 ir 6 straipsniuose nustatytų sąlygų ir prievolių;

               d)

               atsirado viena iš Finansinio reglamento 106 arba 107 straipsniuose nurodytų aplinkybių.

         Prieš priimdamas sprendimą, Biuras sudaro dotacijos gavėjui galimybę pareikšti savo pastabas dėl nustatytų neatitikimų.
   9 straipsnis
   Lėšų susigrąžinimas
   1.   Jeigu dotacijos gavėjui buvo netinkamai išmokėtos sumos arba pagal sprendimo dėl dotacijos skyrimo sąlygas yra pateisinama susigrąžinimo procedūra, dotacijos gavėjas Parlamento nurodytomis sąlygomis ir iki nurodyto termino Parlamentui perveda atitinkamas sumas.
   2.   Jeigu iki Parlamento nustatyto termino dotacijos gavėjas neperveda sumų, Parlamentas skaičiuoja palūkanas, taikydamas II.13 straipsnio 3 dalyje nustatytą palūkanų normą. Palūkanos skaičiuojamos nuo paskutinės lėšų grąžinimui nustatyto termino dienos, jos neįskaitant, iki tos dienos, kurią Europos Parlamentui grąžinamos lėšos, imtinai.
   10 straipsnis
   Patikrinimai ir auditas
   1.   Generalinis sekretorius reguliariai atlieka Reglamento (EB) Nr. 2004/2003 5 straipsnio 1 dalyje numatytą patikrinimą.
   2.   Dotacijos gavėjas pateikia Europos Parlamentui ir jo įgaliotoms išorės įstaigoms visus reikalaujamus išsamius duomenis, kad Parlamentas galėtų įsitikinti darbo programos tinkamu įgyvendinimu ir sprendimo dėl dotacijos skyrimo sąlygų laikymusi.
   3.   Dotacijos gavėjas saugo visų, ypač apskaitos, bankų ir mokesčių, dokumentų originalus arba tinkamai pagrįstais išimtiniais atvejais su sprendimu dėl dotacijos skyrimo susijusių dokumentų originalų patvirtintus nuorašus, kad Parlamentui pareikalavus galėtų juos pateikti. Dokumentų saugojimo laikotarpis baigiasi praėjus penkeriems metams po sprendimo dėl dotacijos skyrimo I.4.2 straipsnyje numatyto likučio išmokėjimo dienos.
   4.   Dotacijos gavėjas sudaro sąlygas Parlamentui, kad arba tiesiogiai Parlamento tarnautojai, arba kita tuo tikslu įgaliota išorės įstaiga atliktų dotacijos naudojimo auditą. Toks auditas gali būti atliekamas per visą sprendimo dėl dotacijos skyrimo galiojimo laikotarpį ir iki penkerių metų laikotarpio, skaičiuojamo nuo sprendimo dėl dotacijos skyrimo I.4.2 straipsnyje numatyto likučio išmokėjimo dienos, pabaigos. Jei tinkama, remdamasis šių auditų rezultatais, Biuras gali priimti sprendimą dėl lėšų susigrąžinimo.
   5.   Sprendime dėl dotacijos skyrimo turi būti aiškiai numatyta, kad Parlamentas ir Audito Rūmai gali atlikti dotacijos gavėjų, kuriems buvo išmokėta dotacija iš Sąjungos bendrojo biudžeto, dokumentų auditą ir patikrinimą vietoje.
   Įgaliotas pareigūnas atlieka ex-post patikrinimus delegavimu, kaip nustatyta Finansinio reglamento 66 straipsnio 6 dalyje.
   6.   Pagal Europos Parlamento ir Tarybos reglamentą (EB, Euratomas) Nr. 883/2013 (5) OLAF taip pat gali vykdyti patikrinimus ir inspektavimą vietoje pagal Sąjungos teisės aktuose numatytas procedūras, siekdama apsaugoti Sąjungos finansinius interesus nuo sukčiavimo ir kitų pažeidimų. Jei tinkama, remdamasis šių patikrinimų rezultatais, Biuras gali priimti sprendimą dėl lėšų susigrąžinimo.
   11 straipsnis
   Techninė pagalba
   1.   Generalinio sekretoriaus siūlymu Biuras gali suteikti partijoms ir fondams techninę pagalbą pagal savo 2000 m. kovo 14 d. sprendimą (su pakeitimais) dėl ne Europos Parlamento organų naudojimosi Parlamento patalpomis taisyklių ir kitokią techninę pagalbą, kuri numatyta vėlesnėse Biuro patvirtintose taisyklėse. Biuras gali įgalioti generalinį sekretorių priimti tam tikro tipo sprendimus dėl techninės pagalbos suteikimo.
   2.   Kasmet per tris mėnesius nuo finansinių metų pabaigos generalinis sekretorius Biurui pateikia ataskaitą, kurioje detaliai nurodoma, kokią techninę pagalbą Europos Parlamentas suteikė kiekvienai partijai ir fondui. Ataskaita paskelbiama Europos Parlamento interneto svetainėje.
   11a straipsnis
   Rinkimų kampanijų taisyklės
   Tinkamu laiku iki Parlamento rinkimų Biuras gali patvirtinti finansuotinų partijų išlaidų, susijusių su kampanijomis, kurias partijos vykdo dėl tų rinkimų, taisykles.
   12 straipsnis
   Viešumas
   1.   Per pirmus šešis kitų finansinių metų mėnesius Parlamentas savo interneto svetainėje paskelbia bent Reglamento (EB) Nr. 2004/2003 9a straipsnyje ir Finansinio reglamento taikymo taisyklių 191 straipsnio 1 dalyje nurodytą informaciją.
   2.   Iki metų, einančių po finansinių metų, kuriems skirta dotacija, rugsėjo 30 d. dotacijos gavėjas savo interneto svetainėje arba, jei tokios interneto svetainės nėra, tinkamose žiniasklaidos priemonėse paskelbia bent Reglamento (EB) Nr. 2004/2003 6 straipsnio 1 dalyje nurodytą informaciją.
   13 straipsnis
   Ieškiniai
   Dėl sprendimų, priimtų pagal šį sprendimą, gali būti teikiamas ieškinys Europos Sąjungos Teisingumo Teismui Sutartyje dėl Europos Sąjungos veikimo numatytomis sąlygomis.
   14 straipsnis
   Įsigaliojimas
   2014 m. sausio 13 d. Biuro priimti šio sprendimo pakeitimai taikomi 2014 m. dotacijų skyrimo procedūrai.
   15 straipsnis
   Paskelbimas
   Šis sprendimas skelbiamas Europos Sąjungos oficialiajame leidinyje ir Europos Parlamento interneto svetainėje.

      (1)  Iš dalies pakeistas Biuro 2006 m. vasario 1 d., 2008 m. vasario 18 d., 2011 m. vasario 2 d. ir 2014 m. sausio 13 d. sprendimais. Šis tekstas – tai Biuro 2004 m. kovo 29 d. sprendimo, iš dalies pakeisto Biuro 2014 m. sausio 13 d. sprendimu, konsoliduota redakcija.

      (2)  OL L 297, 2003 11 15, p. 1.

      (3)  OL L 298, 2012 10 26, p. 1.

      (4)  OL L 362, 2012 12 31, p. 1.

      (5)  2013 m. rugsėjo 11 d. Europos Parlamento ir Tarybos reglamentas (EB, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).

      1 PRIEDAS

      2A PRIEDAS
      (partija)

         PRIEDAS

            Preliminarus veiklos biudžetas

                        Išlaidos

                     Finansuotinos išlaidos

                     Biudžete numatytos išlaidos

                     Faktinės išlaidos

                        A.1:   Išlaidos darbuotojams

                                 1.

                                 Darbo užmokestis

                                 2.

                                 Įmokos

                                 3.

                                 Profesinis mokymas

                                 4.

                                 Personalo komandiruočių išlaidos

                                 5.

                                 Kitos išlaidos darbuotojams

                        A.2:   Infrastruktūros ir veiklos išlaidos

                                 1.

                                 Nuoma, mokesčiai ir priežiūros išlaidos

                                 2.

                                 Išlaidos, susijusios su įrangos diegimu, eksploatavimu ir priežiūra

                                 3.

                                 Kilnojamojo ir nekilnojamojo turto nusidėvėjimas

                                 4.

                                 Raštinės ir biuro reikmenys

                                 5.

                                 Pašto ir telekomunikacijų išlaidos

                                 6.

                                 Spausdinimo, vertimo ir dokumentų dauginimo išlaidos

                                 7.

                                 Kitos infrastruktūros išlaidos

                        A.3:   Administravimo išlaidos

                                 1.

                                 Išlaidos dokumentams (laikraščiai, spaudos agentūros, duomenų bazės)

                                 2.

                                 Studijų ir mokslinių tyrimų išlaidos

                                 3.

                                 Išlaidos teisinėms paslaugoms

                                 4.

                                 Apskaitos ir audito išlaidos

                                 5.

                                 Parama trečiosioms šalims (1)

                                 6.

                                 Įvairios administravimo išlaidos

                        A.4:   Posėdžių ir reprezentacinės išlaidos

                                 1.

                                 Posėdžių išlaidos

                                 2.

                                 Dalyvavimas seminaruose ir konferencijose

                                 3.

                                 Reprezentacinės išlaidos

                                 4.

                                 Išlaidos kvietimams

                                 5.

                                 Kitos su posėdžiais susijusios išlaidos

                        A.5:   Informavimo ir skelbimo žiniasklaidoje išlaidos

                                 1.

                                 Skelbimo žiniasklaidoje išlaidos

                                 2.

                                 Interneto svetainių kūrimas ir administravimas

                                 3.

                                 Reklamos išlaidos

                                 4.

                                 Komunikacijos įranga (suvenyrai)

                                 5.

                                 Seminarai ir parodos

                                 6.

                                 Rinkimų kampanijos (1)

                                 7.

                                 Kitos su informavimu susijusios išlaidos

                                    A.6.:

                                 Išlaidos, susijusios su nepiniginiais įnašais

                                    A.7:

                                 Asignavimai, skirti finansuotinoms išlaidoms, kurios turi būti patirtos pirmąjį N+ 1 metų ketvirtį, padengti
                                  (1)

                                 A.

                                 IŠ VISO FINANSUOTINŲ IŠLAIDŲ

                        B. 1   Nefinansuotinos išlaidos

                                 1.

                                 Kitų poreikių finansavimas

                                 2.

                                 Finansinės sąnaudos

                                 3.

                                 Valiutos keitimo nuostoliai

                                 4.

                                 Abejotinos skolos trečiosioms šalims

                                 5.

                                 Kita (nurodyti)

                                 B.

                                 IŠ VISO NEFINANSUOTINŲ IŠLAIDŲ

                                 C.

                                 IŠ VISO IŠLAIDŲ

                        Pajamos

                     Biudžete numatytos išlaidos

                     Faktinės išlaidos

                                 D.1

                                 Sumos, skirtos finansuotinoms išlaidoms, kurios turi būti patirtos pirmąjį N+ 1 metų ketvirtį, padengti, panaudojimas (1)

                                 D.2

                                 Europos Parlamento dotacija

                                 D.3

                                 Nario mokesčiai

                                 3.1

                                 Mokami partijų, kurios yra narės

                                 3.2

                                 Mokami atskirų narių

                                 D.4

                                 Dovanotos lėšos

                                 4.1

                                 Didesnės nei 500 EUR

                                 4.2

                                 Mažesnės nei 500 EUR

                                 D.5

                                 Kiti nuosavi ištekliai (finansuotinoms išlaidoms padengti) (turi būti išvardyti)

                                 D. 6

                                 Nepiniginiai įnašai

                                 D.

                                 PAJAMOS (finansuotinoms išlaidoms padengti)

                                 E. 1

                                 Papildomi nuosavi ištekliai (nefinansuotinoms išlaidoms padengti) (turi būti išvardyti)

                                 E

                                 PAJAMOS (nefinansuotinoms išlaidoms padengti)

                                 F. 1

                                 Palūkanos už išankstinį finansavimą

                                 F.

                                 IŠ VISO PAJAMŲ

                                 G.

                                 Pelnas / nuostoliai (F-C)

                                 H. 1.

                                 Nuosavų išteklių suma, kuri turi būti pervesta į specialaus rezervo sąskaitą

                                 H.

                                 Pelnas / nuostoliai siekiant nustatyti atitiktį pelno negavimo taisyklei (G-H.1)

            (1)  Netaikoma Europos politiniams fondams.

      2B PRIEDAS
      (fondas)

         PRIEDAS

            Preliminarus veiklos biudžetas

                        Išlaidos

                     Finansuotinos išlaidos

                     Biudžete numatytos išlaidos

                     Faktinės išlaidos

                        A.1:   Išlaidos darbuotojams

                                 1.

                                 Darbo užmokestis

                                 2.

                                 Įmokos

                                 3.

                                 Profesinis mokymas

                                 4.

                                 Personalo komandiruočių išlaidos

                                 5.

                                 Kitos išlaidos darbuotojams

                        A.2:   Infrastruktūros ir veiklos išlaidos

                                 1.

                                 Nuoma, mokesčiai ir priežiūros išlaidos

                                 2.

                                 Išlaidos, susijusios su įrangos diegimu, eksploatavimu ir priežiūra

                                 3.

                                 Kilnojamojo ir nekilnojamojo turto nusidėvėjimas

                                 4.

                                 Raštinės ir biuro reikmenys

                                 5.

                                 Pašto ir telekomunikacijų išlaidos

                                 6.

                                 Spausdinimo, vertimo ir dokumentų dauginimo išlaidos

                                 7.

                                 Kitos infrastruktūros išlaidos

                        A.3:   Administravimo išlaidos

                                 1.

                                 Išlaidos dokumentams (laikraščiai, spaudos agentūros, duomenų bazės)

                                 2.

                                 Studijų ir mokslinių tyrimų išlaidos

                                 3.

                                 Išlaidos teisinėms paslaugoms

                                 4.

                                 Apskaitos ir audito išlaidos

                                 5.

                                 Parama trečiosioms šalims (1)

                                 6.

                                 Įvairios administravimo išlaidos

                        A.4:   Posėdžių ir reprezentacinės išlaidos

                                 1.

                                 Posėdžių išlaidos

                                 2.

                                 Dalyvavimas seminaruose ir konferencijose

                                 3.

                                 Reprezentacinės išlaidos

                                 4.

                                 Išlaidos kvietimams

                                 5.

                                 Kitos su posėdžiais susijusios išlaidos

                        A.5:   Informavimo ir skelbimo žiniasklaidoje išlaidos

                                 1.

                                 Skelbimo žiniasklaidoje išlaidos

                                 2.

                                 Interneto svetainių kūrimas ir administravimas

                                 3.

                                 Reklamos išlaidos

                                 4.

                                 Komunikacijos įranga (suvenyrai)

                                 5.

                                 Seminarai ir parodos

                                 6.

                                 Rinkimų kampanijos (1)

                                 7.

                                 Kitos su informavimu susijusios išlaidos

                                    A.6.:

                                 Išlaidos, susijusios su nepiniginiais įnašais

                                    A.7:

                                 Asignavimai, skirti finansuotinoms išlaidoms, kurios turi būti patirtos pirmąjį N+1 metų ketvirtį, padengti
                                  (1)

                                 A.

                                 IŠ VISO FINANSUOTINŲ IŠLAIDŲ

                        B. 1   Nefinansuotinos išlaidos

                                 1.

                                 Kitų poreikių finansavimas

                                 2.

                                 Finansinės sąnaudos

                                 3.

                                 Valiutos keitimo nuostoliai

                                 4.

                                 Abejotinos skolos

                                 5.

                                 Kita (nurodyti)

                                 B.

                                 IŠ VISO NEFINANSUOTINŲ IŠLAIDŲ

                                 C.

                                 IŠ VISO IŠLAIDŲ

                        Pajamos

                     Biudžete numatytos išlaidos

                     Actual

                                 D.1

                                 Sumos, skirtos finansuotinoms išlaidoms, kurios turi būti patirtos pirmąjį N+1 metų ketvirtį, padengti, panaudojimas (1)

                                 D.2

                                 Europos Parlamento dotacija

                                 D.3

                                 Nario mokesčiai

                                 3.1

                                 Mokami partijų, kurios yra narės

                                 3.2

                                 Mokami atskirų narių

                                 D.4

                                 Dovanotos lėšos

                                 4.1

                                 Didesnės nei 500 EUR

                                 4.2

                                 Mažesnės nei 500 EUR

                                 D.5

                                 Kiti nuosavi ištekliai (finansuotinoms išlaidoms padengti) (turi būti išvardyti)

                                 D.6

                                 Nepiniginiai įnašai

                                 D.

                                 PAJAMOS (finansuotinoms išlaidoms padengti)

                                 E.1

                                 Papildomi nuosavi ištekliai (nefinansuotinoms išlaidoms padengti) (turi būti išvardyti)

                                 E.

                                 PAJAMOS (nefinansuotinoms išlaidoms padengti)

                                 F.1.1

                                 Palūkanos už išankstinį finansavimą

                                 F.

                                 IŠ VISO PAJAMŲ

                                 G.

                                 Pelnas / nuostoliai (F-C)

                                 H. 1

                                 Nuosavų išteklių suma, kuri turi būti pervesta į specialaus rezervo sąskaitą

                                 H.

                                 Pelnas / nuostoliai siekiant nustatyti atitiktį pelno negavimo taisyklei (G-H.1)

            (1)  Netaikoma Europos politiniams fondams.